== Lokaliteter og seværdigheder ==
[[Fil:Endelave - Søndermølle v nr 5.jpg|thumb|Endelave by har bevaret sit landsbypræg, 2009]]
[[Fil:Endelave.4..jpg|thumb|[[Ebbe]] i bugten]]
* Endelave kan besøges på alle årstider, og øen har en varieret og uberørt natur. 
* '''Endelave Museum''' blev grundlagt i 1984 i den gamle præstegård fra 1741. 
* '''Endelave urtehave''' fremviser ca. 300 lægeurter, hvoraf de 100 er indsamlet på Endelave.
* '''Havnen''', der er 2,5 m dyb, ejes af Horsens kommune og ligger for enden af en ca. 300 m lang stensætning. Den er oprindelig bygget til udskibningshavn for øens landbrugsprodukter, til import af brændstof og andre livsfornødenheder som øen ikke selv kunne levere, og til den nødvendige persontransport, men er i nutiden udvidet med en lystbådehavn.
* '''"Vadehavet"''' er et stort, lavvandet område i den nordvestlige bugt, fra havnen til Øvre. Her har [[Tidevand|tidevandet]] megen indflydelse på miljøet, idet der næsten er tørlagt ved lavvande. Her er bl.a. et rigt fugleliv. En del af området er udlagt som reservat. '''Endelave Vildtreservat''' er på 190 hektar og blev oprettet i 1999. I vildtreservatet er der jagtforbud, da det er tænkt som et fristed, hvor fugle og pattedyr har fred til at raste og søge føde. Endelave Naturcenter har bygget et [[fugletårn]] nær ved området kaldet Flasken.   
* '''Godset Louisenlund''' blev bygget i 1797 af major og eskadronchef Georg Ditlev von Schildknecht. Godset var i familieeje indtil 1903. Efter adskillige ejere købte selskabet "Børnenes Vel" i [[Vejle]] i 1948 gården. I mange år var godset ejet af [[Vejle Kommune]] som anvendte det til [[lejrskole]]. I nutiden er godset privatejet. 
* '''Møllegrunden''' er et lille, smalt sandrev lidt nordvest for Endelave og er et vigtigt ynglereservat for Kattegats [[sæl]]er og fugle. Revet og havet omkring er lukket for al færdsel hele året. Fra reservatets grænser er der dog gode muligheder for, at sejlende og færgepassagerer kan iagttage sælerne.
* '''Lynger Hage''' syd for Louisenlund er et hedeareal på ca. 175 tdr. land bevokset med  [[lyng]], [[Fyrreslægten|fyr]], [[brombær]], [[Gøgeurt-familien|gøgeurt]], [[hjertegræs]], [[soldug]] og [[Almindelig Vibefedt|vibefedt]]. En del af området er udlagt til sommerhuse.  
* '''Troldeskoven''' ved Loiselund er øens største [[løvskov]], hvori der endnu er bevaret rester af den århundredgamle herregårdsskov.
* '''Kloben''' ved øens sydvestkyst er en 5 meter høj [[klint]]. Hvert år skrider store stykker af den stejle klint i havet, og kystlinien ændres således gradvist. Fra Klinten er der udsigt i klart vejr til [[Æbelø]], [[Fyn]] og [[Jylland]]. 
* '''Øvre''' på den nordøstlige del er et 168 hektar (300 [[Tønde land|tønder land]]) stort [[Naturfredning i Danmark|fredet]] naturområde med [[strandeng]]e, lynghede, fyrrekrat og små skovsøer.
Naturbeskyttelse